મંગળવારે જીરકપુર પોલીસે હનીપ્રીત પકડાઇ હોવાની ડીડીઆર જીરકપુર પોલીસ મથકમાં નોંધાવી હતી. સૂત્રો અનુસાર, જીરકપુર પોલીસ મથકમાં હનીપ્રીતે જણાવ્યું હતું કે, ડેરાના જ એક અનુયાયીએ જીરકપુરની હોટલમાં હનીપ્રીતના રહેવાની વ્યવસ્થા કરી હતી, પરંતુ તે હોટલ પહોંચે એ પહેલા જ હરિયાણા પોલીસે પાટિયાલા-જીરકપુર-બનૂડ રોડ પર હનીપ્રીત હોવાની જાણકારી પંજાબ પોલીસને આપી હતી અને હનીપ્રીતની ઇનોવા ગાડીનો નંબર પણ જણાવ્યો હતો. હનીપ્રીત હોટલ પહોંચી શકે એ પહેલાં જ પંજાબ પોલીસે તેની ધરપકડ કરી હતી.